AQShning Indiana shtati shimoli-sharqidagi barda noma’lum shaxs o‘t ochgan. Bu haqda AVS xabar tarqatdi. Politsiya ma’lumotiga ko‘ra, otishma oqibatida 3 kishi halok bo‘lgan, yana 2 kishi jarohatlangan holda shifoxonaga yotqizilgan. Guvohlarning ma’lumotlariga ko‘ra, bar ichkarisida o‘q tovushlari eshitilgan, keyin uning ichidagi odamlar tashqariga qochib chiqa boshlagan. Hozircha ziddiyat sababi va otishma boshlagan shaxs haqida ma’lumotlar aniqlanmagan.